  Майя Бывальцева Удмуртиысь гурт ёросъёсысь лулчеберет юртъёсты тупатъяны 2020-тӥ арын 90 миллион манет пала висъялозы. Со сярысь 14-тӥ куартолэзе ортчем пресс-конференциын элькунысь лулчеберетъя министр Владимир Соловьёв ивортӥз. Толон ми гурт поселениослэн тӧроосынызы пумиськылӥмы. Соослы но ужпум пуктӥмы, туэ толсур пумозь гуртысь культура юртъёсты пуктон но рос-прос тупатъян понна проектно-сметной ужкагазъёсты мед дасялозы шуыса Владимир Соловьёв, Удмуртиысь лулчеберетъя министрВисъям коньдонэн Дэри, Сарапул, Ува но мукет ёросъёсысь лулчеберет ужъюртъёсты тупатъялозы. Культура юртъёсты выльдыны вуоно арын оглом 90 миллион манет висъялозы. Нырысьсэ коньдон тупатъян ужъёслы гинэ ӧвӧл, культура юртъёс пуктыны но мыноз Соос Дэбес ёросысь Тыловай черкогуртын, Алнаш ёросысь Вылӥ Асан гуртын но Сьӧлта ёросысь Кӧпка черкогуртын кылдозы. Куд-огзэ лулчеберет юртъёсты туэ ик тупатъяны кутскозы. Лэсьтӥськисьёсты быръёнъя конкурсъёс йылпумъяськизы ни. Алнаш ёросын со чотын 330 сюрс манет пала шыръяны луиз. Коньдон со юрты ник мукет ужъёсты быдэстыны мыноз. Сьӧлта ёросысь культура юртэз выльдонын 571 сюрс манет шыръяны луиз. Ватсалом, Удмуртиысь театръёсты тупатъяны 2020-тӥ арын федерал коньдэтысь 54 миллион манет пала висъялозы. Тодэ вайытом, 30-тӥ куартолэзьысен 1-тӥ инвожоозь Удмуртиын нылпиослэн но егитъёслэн театръёссылэн «Театр но нылпиос» («Театр и дети») огъяросси фестивальзы ортчоз. Тегъёс: Лулчеберет Ижкар Удмуртия гурт тупатъянужъёс коньдон ВладимирСоловьёв лэсьтськон  